«ویترینده قالان بایات گولوش» یاییلدی
تانینمیش آذربایجان ادبیات خادمی، شاعر و ساتیریست «بؤیوکآغا افندی» امضاسی ایله تانینان «کریم قربانزاده»نین ایلک کیتابی ایشیق اوزو گؤردو. «ویترینده قالان بایات گولوش» آدلانان ۲۳۷ صحیفهلیک بو کیتابا یازیچینین مختلف ایللرده یازدیغی ۴۵ ساتیریک اثری داخیلدیر. کیتاب تبریز شهرینده «حکیم نظامی» نشریاتی طرفیندن ۱۰۰۰ نوسخهده یاییلیب و اونا «دکتر صمد رحمانی خیاوی» اؤن سؤز یازمیشدیر. کیتاب تبریزده «اختر»، تهراندا «فرزانه» و آذربایجانین دیگر مرکزی شهرلرینده فعالیت گؤسترن کیتاب ماغازالاریندا ۳۵۰۰۰ تومن قیمتینه ساتیشدادیر.
azb_Arab azb_Arab